section_heading: Povijest
paragraph_text: Korijeni sastava vode u 1967. godinu kad je 19-godišnji gitarist Mick Box formirao sastav iz Brentwooda The Stalkers. Svirali su po lokalnim klubovima i pubovima. Kad im je otišao pjevač, bubnjar Roger Penlington predložio je kao zamjenu svog rođaka Davida Garricka koji je znao za sastav. Box i Garrick odmah su uspostavili tekstopisačko partnerstvo. Budući da su bili viših glazbenih aspiracija od svojih kolega, odlučili su dati otkaz na svojim radnim mjestima i profesionalno se posvetiti glazbi. Pokrenuli su novi sastav imena Spice. Tad je David Garrick promijenio prezime Byron. Na oglas u glazbenom listu javio se bubnjar Alex Napier (rođen 1947. u Glasgowu, Strathclyde, Škotska) koji se tako pridružio sastavu. Postavu je kompletirao basist Paul Newton iz The Godsa .